Държавен вестник, бр. 37, 2000 г., стр. 40

С Т Р .  4 0
Д Ъ Р Ж А В Е Н   В Е С Т Н И К
Б Р О Й 37
Разгледана по същество, жалбата е основа-
телна поради нарушение на закона (чл. 12, т. 4
ЗВАС), изтъкнато като повод за отмяна.
При преценяване правилността на § 3—зак-
лючителна разпоредба, от Постановление № 63
на Министерския съвет от 1999 г. следва да се
има предвид, че въпросното постановление е
издадено на основание чл. 24 от Закона за мит-
ниците. В него се посочва, че стоките, пренася-
ни през държавната граница на Република Бъл-
гария, се облагат с мита, които се определят от
Министерския съвет с митническа тарифа. От
своя страна Митническата тарифа представля-
ва конкретизиран, систематизиран списък на
стоките и точния размер на митните ставки.
Следователно Митническата тарифа, включи-
телно измененията и допълненията към нея,
съставляват нормативен акт по прилагане на
закон по смисъла на чл. 12 ЗНА и поради това
тази тарифа урежда само производството по
обмитяването на вносните и износните стоки.
Постановлението за изменение и допълне-
ние на Митническата тарифа е прието от Ми-
нистерския съвет на 5.IV.1999 г. на основание
чл. 24 от Закона за митниците, обнародвано е в
“Държавен вестник”, бр. 34 от 13.IV.1999 г., и е
влязло в сила на 17.III.1999 г. Параграф 3—зак-
лючителна разпоредба, от същото постановле-
ние разпорежда, че извършените изменения и
допълнения в Митническата тарифа влизат в
сила от 1.I.1999 г. с някои изключения, които
влизат в сила от 1.IV.1999 г. Тези изменения и
допълнения се отнасят до митническите став-
ки на определени стоки, чийто размер е увели-
чен значително.
Със заключителната разпоредба на § 3 от
ПМС № 63 от 5.IV.1999 г. субектите на митни-
ческото облагане се задължават да плащат мита
и такси в по-висок размер за време преди вли-
зането в сила на постановлението. Нормата е
незаконосъобразна. Израз на основен принцип
за законност в областта на митническото право
е правилото за неретроактивност на митничес-
ката норма. Затова в Закона за митниците, въз
основа на който е издадена Митническата та-
рифа, не е дадено обратно действие на митни-
ческите норми. След като Законът за митници-
те не разрешава определянето на мита с обрат-
на сила, не може да има обратна сила и Митни-
ческата тарифа, издадена по приложението му.
Нормативният акт, издаден в приложение на
закона, както е в случая, не може да има обратна
сила, след като обратна сила няма и съответни-
ят закон, а в конкретния случай това е Законът
за митниците. Такъв е изричният текст на чл. 14,
ал. 2 от Закона за нормативните актове. Общото
правило, установено с този текст, че норматив-
ният акт, издаден в приложение на закона, след-
ва неотстъпно самия закон и във времето, нами-
ра приложение и в настоящия случай. Ясно е с
оглед на това, че ако законът няма обратна сила,
няма да има обратна сила и нормативният акт,
издаден по приложението му. Следователно об-
ратната сила на нормативните актове на Минис-
терския съвет е изобщо недопустима, когато те
предвиждат по-високи митнически задължения
от ония, които са предвиждали действащите
преди това нормативни актове.
При това положение очевидно е нарушен
чл. 24 от Закона за митниците във връзка с чл. 14,
ал. 2 ЗНА, поради което и по силата на чл. 12,
т. 4 ЗВАС обжалваният § 3—заключителна раз-
поредба, от ПМС № 63 от 5.IV.1999 г. следва да
бъде отменен.
По изложените съображения Върховният
административен съд—петчленен състав,
Р Е Ш И :
Отменя § 3—заключителна разпоредба, от
Постановление № 63 на Министерския съвет от
5.IV.1999 г. за изменение и допълнение на Мит-
ническата тарифа, приета с ПМС № 267 от 1998 г.
(ДВ, бр. 34 от 1999 г.).
Решението е окончателно.
Председател: Владислав Славов
23747
НЕОФИЦИАЛЕН РАЗДЕЛ